stanford-oval/wikipedia huggingface dataset:
דבורה (כלי שיט)
דבורה סימן 1

בסוף שנות ה-70 של המאה ה-20, בעקבות התפתחות אמצעי הלחימה בקרב ארגוני הטרור, נולד הצורך בשיפור ספינות הדבור ששירתו אז בחיל הים הישראלי למה שנקרא אז "דבור מוסב", בעל מנועי GENERAL MOTORS V16 (בעלי 16 בוכנות), מכלי דלק נוספים ותורן יעיל יותר לגילוי מטרות במכ"ם. אך לאחר זמן מה הוחלט כי יש צורך בכלי חדש שיענה להתפתחות המהירה של ארגוני הטרור. בשנת 1977 השיק מפעל רמתא של התעשייה האווירית את ה"דבורה": ספינת בט"ש המבוססת על הדבור אך גדולה יותר ומהירה יותר. הדבורה התבססה על התכנון והמבנה של הדבור, תוך שילוב טכנולוגיות מתקדמות יותר (שליטה ובקרה, מנוע, מערכת הנעה, אמצעי לחימה, אלקטרוניקה). בשנת 1989 הוחלט בחיל הים להצטייד בדבורה.
בחיל הים משרתות שתי ספינות מדגם "דבורת שערים" - זהו דגם דבורה מסדרת היצור הראשונה.
הספינות מדגם זה, שתוכנן ונבנה על ידי התעשייה האווירית לישראל, הצטרפו לחיל הים הישראלי בשנת 1989. הדגם התבסס על זה של ספינת הדבור הישראלית והניסיון הרב שנצבר בשימוש בה, בייחוד למטרות לוחמה בטרור והגנה על החופים. הספינות מדגם זה ארוכות מן הדבור ב-1.8 מטרים (6 רגל), מהירותן גבוהה יותר והן כוללות טכנולוגיות שליטה, בקרה, הנעה וגילוי מתקדמות יותר. בנוסף לכך מערך המגורים הפנימיים גדל במדור מגורים אחד נוסף וכן הוגדלה תכולת מכלי הדלק על מנת להקנות לספינות משך שהייה ארוך יותר בים.
דבורה של התעשייה האווירית נושאית טילי גבריאל שנמכרה מאוחר יותר לטייואן.
מפקד חיל הים אלוף מיכה רם מברך בנמל אילת את אנשי זירת ים סוף בהנפת נס שירות פעיל על שתי הדבורות שנרכשו חזרה מהכוחות הלבנוניים לידו מפקד הזירה אל"ם אריה גביש, נובמבר 1991.
סופר דבורה

דגם בעל כושר תמרון ואלקטרוניקה מתקדמים יותר מן הדבורה סימן 1. ספינות מדגם זה נקלטו בחיל הים בשנת 1996. באותה שנה גם נחתם הסכם עם חיל הים ההודי לאספקה של ה"סופר דבורה" מייצור מקומי, ספינות שנבנו במספנת גואה בהודו, אך צוידו במערכות ראיית לילה מתוצרת אל-אופ ותותח מיוצב מתוצרת רפא"ל.
סופר דבורה סימן 2

שדרוג של ה"סופר דבורה" שבוצע על ידי מפעל רמתא של התעשייה האווירית בתחילת שנות ה-2000. דגם זה נחשב לאחד מהמתקדמים מסוגו בעולם בזמנו. חיל הים ההודי היה הלקוח העיקרי של ה"סופר דבורה סימן 2" והוא רכש 7 ספינות מדגם זה. חיל הים הישראלי רכש 2 ספינות. חיל הים הסלובני רכש דבורה סימן 2 אחת.
דבורה 820 ראשונה מדגם סופר דבורה סימן 2.
סופר דבורה סימן 2 של הצי הסלובני.
אמצעי תצפית ואנטנות קשר בתורן הדבורה.
סופר דבורה סימן 3

| --- | --- |

סופר דבורה סימן 3
 תיאור כללי
 סוג אונייה:  ספינת סיור קלה לביטחון שוטף
 צי:  חיל הים הישראלי חיל הים הישראלי
 דגל הצי:  
 סדרה:  דבורה
 סדרה קודמת:  סימן 2
 סדרה עוקבת:  סימן 4
 ציוני דרך עיקריים
 מספנה:  ישראל התעשייה האווירית לישראל
 הושקה:  2004
 תקופת הפעילות:  2004–הווה (כ־20 שנה)
 מידות
 הֶדְחֶק:  58 עד 76 טון
 אורך:  28.7 מטר
 רוחב:  5.6 מטר
 שוקע:  1.4
 נתונים טכניים
 מהירות:  45 עד 52 קשר (83 עד 95 קמ"ש)
 גודל הצוות:  10 עד 16
 טווח שיוט:  2,222 ק"מ במהירות של 17 קשר (=1,200 מילים ימיים)
 גובה התרנים:  6 מטר מעל הסיפון
 הנעה:  2 מנועי 4000 MTU
 צורת הנעה:  מדחף, שיטת Arneson Surface Drives/ משאבת דחף סילוני (Water jet)
 כמות הדלק:  14500 ליטר/ 12900 ליטר
 מתקני התפלה:  יש
 אמצעי לחימה
 חימוש:  עמדת טייפון עם תותח אוטומטי מיוצב 25 מ"מ של רפא"ל   מק"כ 0.5 מדגם בראונינג M2HQCB   שני מקלעי מאג 7.62x51 מ"מ נאט"ו   פצצות עומק
ספינות הסופר דבורה סימן 3 כוללות שיפורים בעיקר במערכת ההנעה המאפשרת תמרונים מהירים וחלקים יותר, וכן נבנו באופן מודולרי - תכונה המאפשרת התקנת אמצעי לחימה ומערכות שונות לפי דרישות הלקוח, וכן שדרוג מתמיד של הספינות עם ההתפתחויות בתחום האלקטרוניקה, המכ"מים וכלי הנשק. במהלך השנים נקלטו בחיל הים גם דבורות המונעות בעזרת מערכת סילון, השואבת מים בעוצמה רבה ופולטת אותם דרך מערכת נחירים, וכך מאפשרת תמרונים חדים על ידי הפניית הזרם לכיוונים שונים, בדומה למנועי סילון המשמשים במטוסי סילון.
11 ספינות מדגם זה נקלטו בחיל הים החל משנת 2004. כיום, ספינות מדגם זה מהוות את עיקר עמוד השדרה של צי הבט"ש של חיל הים הישראלי, והן החליפו בהדרגה את ספינות ה"דבור" וה"נחשול". ספינות אלה משרתות לצד ה"שלדג" וה"צרעה", שנועדו לבט"ש באזור החופים ולמרדפים בעומקי מים רדודים.
מדינות משתמשות

ישראל ישראל: חיל הים הישראלי רכש 9 דבורות, 4 סופר דבורה סימן 2, ו-10 סופר דבורה סימן 3.
סרי לנקה סרי לנקה: חיל הים של סרי לנקה מפעיל 4 ספינות דבורה. שתי ספינות נרכשו בשנת 1984 ועוד 4 ספינות נרכשו ב-1986. שתיים מהן טבעו ב-1995 ו-1996 4 סופר דבורה סימן 2 (5 נרכשו, אחת מהן טבעה). 6 סופר דבורה סימן 3.
הודו הודו: 7 סופר דבורה סימן 2.
אריתריאה אריתריאה: 6 סופר דבורה סימן 2.
סלובניה סלובניה: 1 סופר דבורה סימן 2
טאיוואן טאיוואן: 20 דבורות שמכונות Hai Ou-class (שחף) נרכשו בשנות ה-70 ויצאו משרות בשנת 1999. הן הוחלפו ב-26 דבורות משופרות שמכונות Kuang Hwa No 6.
גמביה גמביה: בשנת 2009 רכשה גמביה 4 דבורות משופרות בעסקה סיבובית דרך טאיוואן שמכרה למלאווי בשנת 2008.
פרגוואי פרגוואי: 2 דבורות נרכשו מטאיוואן בשנת 1994.
במרץ 2015 הודיעה התעשייה האווירית על מכירת 4 ספינות סופר דבורה סימן 3 למדינה אפריקאית.
בספטמבר 2015 דווח על רכישת ספינות סופר דבורה סימן 3 בידי מיאנמר.
מקורות וקריאה נוספת

גדי שכטר, תולדות הדבורה, מוזיאון ההעפלה וחיל הים, 2014.
ראו גם

פלגות הבט"ש
כלי שיט של חיל הים הישראלי
שלדג (כלי שיט)
הערות שוליים

↑  "דבורה" ־ ספינת סיור חדשה בחיל הים ש"עקיצתה" מכאיבה, מעריב, 2 במאי 1977
↑  דרור מרום, ‏תע"א תספק להודו ספינת 'סופר-דבורה, באתר גלובס, 3 בדצמבר 1996
↑  דרור מרום, ‏צבא הודו חשף שתי ספינות "סופר-דבורה 2" שרכש ממפעל רמת"א של התעשייה האווירית, באתר גלובס, 9 באוקטובר 2003
1 2  יואב זיתון, חיזוק לחיל הים: צפו ב"סופר דבורה", דור 4, באתר ynet, 30 בספטמבר 2013
↑  סופר דבור סימן 2 באתר בהרט רקשק
↑  סופר דבורה סימן 2 באתר ביטס
↑   אורה קורן, התעשייה האווירית תספק 4 ספינות למדינה באפריקה בשווי עשרות מיליוני דולרים, באתר TheMarker‏, 31 במרץ 2015
גביעונית (היגיינה נשית)

גביעונית (רב-פעמית)
סופטקאפ (חד-פעמי)
גביעונית (מאנגלית: Menstrual cup) וסופטקאפ הן כוסיות קטנות, רכות וגמישות, המוחדרות לנרתיק בזמן הווסת, ואוגרות את נוזלי הווסת, בשונה מטמפון ומתחבושת היגיינית הסופגים אותם. הגביעונית היא בצורת פעמון ויושבת בפתח הנרתיק. הסופטקאפ הוא בצורת דיאפרגמה ומכסה את צוואר הרחם. מומלץ לנקות את הגביעונית באמצעות סבון עם pH נייטרלי והרתחה של לפחות 5 דקות פעמיים ביום.
היסטוריה

פטנט ראשון של גביעונית הוגש בשנת 1867 על ידי גבר משיקגו. בפטנט אויְרה גביעונית המחוברת לתיל ומוחזקת במקום באמצעות חגורה סביב מתני האשה. הגביעונית המסחרית הראשונה, ככל הנראה, הטאסט (Tasset), הומצאה על ידי השחקנית האמריקאית ליאונה אלמרס בשנת 1937. היא לא נחלה הצלחה כתוצאה ממספר סיבות: מחסור בגומי שנגרם כתוצאה ממלחמת העולם השנייה, נשים לא אהבו גביעונית זו כי היא הייתה כבדה וקשיחה והצריכה הכנסת אצבעות לתוך הנרתיק. כמו כן, חלו הגבלות באותה תקופה על אמצעי התקשורת ונאסר לפרסם מילים שהיו נחוצות לתיאור מוצרי היגיינה נשיים ואופן השימוש בהם. באותו זמן הומצאו הטמפונים עם המוליך שחדרו לשוק בהצלחה. גביעונית נוספת מגומי טבעי, הקיפר (Keeper), הומצאה בשנת 1987 בארצות הברית. גביעונית זו הצליחה מסחרית ומיוצרת עד היום. עם זאת נשים שסבלו מאלרגיה ללטקס היו אלרגיות אליה. לאחר מכן בשנת 2002 הומצאה בממלכה המאוחדת הגביעונית הראשונה מסיליקון באיכות רפואית - המונקאפ (Mooncup). בשנת 2011 היו בשוק 22 יצרניות של גביעוניות. רוב הגביעוניות מיוצרות מסיליקון באיכות רפואית בזכות תכונותיו ההיפואלרגניות. כמו כן, ישנה יצרנית אחת של סופטקאפ חד פעמי ורב פעמי. בנוסף, קיימות גביעוניות המשמשות לאגירת נוזלי הווסת על מנת לבודד מהם תאי גזע למטרות מחקר או לשמירה בבנקים של תאי גזע פרטיים לצורך טיפולים רפואיים עתידניים.
השם העברי למוצר הוצע בשנת 2004 על ידי המשתמשת בעלת הכינוי "גנגי" באתר תפוז, ונבחר בהצבעה שנערכה באקדמיה החלופית ללשון העברית.
סופטקאפ

טמפון ממוקם בקרבת צוואר הרחם. זהו המיקום הנוח ביותר המאפשר לו להתרחב לאורך ולרוחב
סופטקאפ מכסה את צוואר הרחם באופן דומה לדיאפרגמה. הוא מוחזק במקומו בעזרת לחץ מעצם החיק
גביעונית ממוקמת קרוב לפתח הנרתיק ומוחזקת על ידי שרירי הנרתיק.
סופטקאפ מזכיר בצורתו דיאפרגמה. בדומה לדיאפרגמה, סופטקאפ ממוקם באופן שמכסה את צוואר הרחם. ניתן להשתמש בסופטקאפ בעת קיום יחסי מין, אם כי, על אף הדמיון לדיאפרגמה, הוא איננו אמצעי למניעת הריון. הסופטקאפ עשוי מפוליאתילן ומיוצר על ידי חברת Instead במידה אחת בלבד ובשני דגמים. הראשון מיועד לשימוש חד פעמי והשני עמיד יותר ומיועד לשימוש חוזר במשך וסת אחת. ישנן נשים המשתמשות בדיאפרגמה שלהן גם למטרת אגירת נוזלי הווסת באופן דומה לסופטקאפ רב פעמי.
גביעונית

גביעונית היא בצורת פעמון. הבסיס של הגביעונית לרוב מחוספס כדי להקל על האחיזה ומחובר אליו גבעול המסייע להוצאת הגביעונית. הגבעול לא אמור להיות מורגש או לבלוט מחוץ לגוף וניתן לקצר אותו על פי הצורך. בצדה השני של הגביעונית, קרוב לשפתה, ישנם חורים.
המשתמשת מחדירה את הגביעונית במצב מקופל וממקמת אותה קרוב לפתח הנרתיק. הגביעונית נפתחת, שפתה יוצרת אטימה עם דפנות הנרתיק ונוזלי הווסת נאגרים בה. כשהגביעונית מתמלאת, המשתמשת מרוקנת אותה ומנקה אותה לקראת שימוש נוסף. בסוף הווסת המשתמשת מחטאת את הגביעונית ומאכסנת אותה עד לווסת הבאה.
גביעונית מיוצרת מסיליקון באיכות רפואית, מגומי או מאלסטומר תרמופלסטי (TPE).
גביעונית > מידות

בחירה של גביעונית במידה מתאימה חשובה על מנת להבטיח שהיא תהיה נוחה ולא תדלוף. רוב היצרניות מייצרות שתיים או שלוש מידות של גביעוניות, אך אין סטנדרטים אחידים למידות. גביעונית במידה "קטנה" של יצרנית אחת עשויה להיות גדולה יותר מגביעונית במידה "גדולה" של יצרנית אחרת. 

אורך: פרמטר חשוב בהתאמת גביעונית הוא האורך. הגביעוניות מתוכננות כך שתתאמנה לאוכלוסייה רחבה, אך עם זאת, מומלץ לנשים עם צוואר רחם גבוה במיוחד או נמוך במיוחד לבחור גביעונית באורך מתאים. גביעונית גבוהה מידי עלולה להיות לא נוחה ולדלוף. גביעונית נמוכה מידי עלולה להיות קשה להוצאה ולדלוף.
גביעונית עם קיבולת גבוהה, גוף רחב וחורים גבוהים
גביעונית עם קיבולת נמוכה, גוף צר וחורים נמוכים
רוחב: הגביעונית מוחזקת במקומה בעזרת שרירי הנרתיק ועל כן מידת הרוחב המתאימה תלויה בטונוס שרירי הנרתיק. טונוס שרירי הנרתיק נחלש עם השנים וכתוצאה מלידה וגינלית, אך פעילות גופנית כגון תרגילי קיגל מחזקת אותו. ככלל, לנשים מגיל 30 ומעלה או אחרי לידה וגינלית מומלצת מידת גביעונית רחבה יותר, ואילו הגביעוניות הצרות במיוחד מומלצות לבנות העשרה. ההבדלים בין מידות הרוחב השונות הם מילימטרים בודדים ולעיתים בחורות צעירות בוחרות במידה רחבה יותר כדי ליהנות מקיבולת גבוהה יותר. כמו כן ישנן נשים מבוגרות שעברו לידה וגינלית ומעדיפות את המידה הצרה יותר.

צורה: בדומה לגודל, גם לצורה של הגביעונית עשויה להיות השפעה על הנוחות. ישנן גביעוניות בעלות גוף רחב דמוי חצאית חישוק וישנן גביעוניות בעלות גוף צר. גביעונית עם גוף צר עשויה ליצור תחושה שהיא קטנה יותר מגביעונית עם גוף רחב. 

רכות: כל הגביעוניות רכות אך הן נבדלות זו מזו במידת רכותן. גביעוניות קשיחות יחסית נפתחות ביתר קלות בשעת הכנסתן. כמו כן קל יותר לשבור את האטימה לפני הוצאתן. הן לוחצות קצת יותר על דפנות הנרתיק ולכן יכולות להתאים לבעלות טונוס שרירים חלש. גביעוניות רכות יחסית נפתחות קצת פחות בקלות אבל לוחצות קצת פחות על דפנות הנרתיק ועל כן יש משתמשות שמוצאות אותן נוחות יותר. 

קיבולת: קיבולת הגביעונית היא פרמטר חשוב עבור נשים עם זרימה חזקה, אם כי כל הגביעוניות הן בעלות קיבולת גבוהה מזו של טמפון מסוג "סופר". ישנן יצרניות המפרסמות רק את הקיבולת עד לשפה, אך הקיבולת הפונקציונלית של הגביעונית היא הקיבולת עד לחורים. מעבר לקיבולת זו הגביעונית עלולה להתחיל לדלוף (ראו תמונה).
גביעונית > בטיחות

קיפול C
קיפול 7
קיפול Punch-Down
קיפול לוטוס
הגביעונית מוחדרת במצב מקופל. בתמונה דוגמאות לקיפולים אפשריים.
גביעוניות הן בטוחות לשימוש. נשים משתמשות בגביעוניות מזה מספר עשורים ולא נמצאו סיכונים בריאותיים הקשורים לשימוש בגביעונית. בפרט, אין מקרים מדווחים של משתמשות בגביעונית שלקו בתסמונת הלם רעלי. כמו כן, קיימים מותגים של גביעוניות המאושרים על ידי ה-FDA.
ניתן לחטא את הגביעונית באמצעות כוהל לפני השימוש, אך הנרתיק אינו סטרילי והחיטוי אינו הכרחי. טמפונים ותחבושות גם הם בטוחים לשימוש אף שאינם סטריליים.
גביעונית > תפוצה

גביעוניות פחות נפוצות מטמפונים ומתחבושות היגייניות חד פעמיים. סיבה אחת לכך היא שנשים רבות מעולם לא נתקלו בהן וכלל אינן מודעות לקיומן. ליצרניות הגביעוניות אין תקציב פרסום כמו זה שעומד לרשות יצרניות של טמפונים ותחבושות היגייניות חד פעמיים. כמו כן בניגוד לטמפונים ולתחבושות היגייניות חד פעמיים המוצגים ונמכרים בחנויות רבות, גביעוניות נמכרות רק בחנויות טבע או באינטרנט. סיבה נוספת היא שנשים רבות מעדיפות מוצרים חד פעמיים הנזרקים לפח בתום השימוש ואינם דורשים שטיפה. עם זאת, הפופולריות של גביעוניות עולה בשנות האלפיים ומספר היצרניות עולה גם הוא בהתמדה – בשנים 2007–2011 נכנסו לשוק 18 יצרניות גביעוניות חדשות.
גביעונית > מחקרי שביעות רצון

בשנת 2011 מחקר קנדי בדק את מידת שביעות הרצון של נשים שהיו רגילות להשתמש בטמפונים וניסו גביעונית במשך 3 וסתות. נמצא כי 91% מקבוצה שמנתה 47 נשים דיווחו כי הן ימשיכו להשתמש בגביעונית וימליצו עליה לאחרות. במחקר משנת 2010 שכלל 53 נשים נמצא כי תדירות הדליפות מהגביעונית הייתה מחצית מתדירות הדליפות ממוצרי היגיינה אחרים, ותדירות הריקון שנדרשה הייתה פחותה פי 2.8 ביחס למוצרי הגיינה אחרים. 55% מהמשתתפות דיווחו כי הן ימשיכו להשתמש בגביעונית. במחקר שנערך בשנת 1995 שכלל 51 נשים, 45% מהמשתתפות דיווחו כי הגביעונית היא אמצעי נאות, כאשר מתוך הנשים שהשתמשו בגביעונית 2 וסתות או יותר, 62% דיווחו כי היא אמצעי נאות. הסבר אפשרי להבדל הגדול בין תוצאות המחקרים הוא שבמחקר הראשון נפתח מוקד ייעוץ שענה על פניות רבות שהתקבלו ממשתתפות באמצעות אימייל ופייג'ר.
השוואה למוצרי היגיינה אלטרנטיביים > יתרונות > יתרון כלכלי

השימוש בגביעונית חסכוני יותר משימוש בטמפונים ובתחבושות חד פעמיים. עלות גביעונית היא כעלותן של כמה חבילות טמפונים וניתן להשתמש בה שנים רבות.
השוואה למוצרי היגיינה אלטרנטיביים > יתרונות > יתרונות פרקטיים

הקיבולת של כל הגביעוניות גבוהה מכושר הספיגה של טמפון מסוג "סופר"; הגביעוניות עם הקיבולות הגבוהות ביותר מכילות פי שלושה מכושר הספיגה של טמפון מסוג "סופר" ועל פי רוב נדרש לרוקן אותן רק בבוקר ובערב. היצרניות ממליצות לרוקן ולשטוף את הגביעונית כל 12 שעות.
תחבושות וטמפונים חד פעמיים דורשים מהמשתמשות להחזיק עמן אספקה זמינה של יחידות לשימוש. גביעונית משחררת את המשתמשות מהצורך בהחזקת אספקה.
השימוש בגביעונית אינו מייצר פסולת, ועל כן לא מצטברת אשפה בפח השירותים. כמו כן היא מתאימה למצבים נטולי פח אשפה זמין כגון טיולים ארוכים בחיק הטבע.
הגביעונית והסופטקאפ, בדומה לטמפון, מיועדות לשימוש פנימי. הן אינן מורגשות וניתן לשחות איתן.
השוואה למוצרי היגיינה אלטרנטיביים > יתרונות > יתרונות בריאותיים

מחקר מצא כי 35% מהנוזלים הנספגים בטמפון הם נוזלי סיכה טבעיים המגנים על הנרתיק. גביעונית וסופטאקפ, לעומת זאת, אוגרות ולא סופגות, ועל כן הן אינן מייבשות את הנרתיק ונוח להשתמש בהן בימים של זרימה חלשה ואף לפני תחילת הווסת.
שימוש בטמפונים בעלי דרגות ספיגה גבוהות מעלה את הסיכון לחלות בתסמונת ההלם הרעלי. מחקרים הציעו שהסיבה לכך היא שטמפונים מייבשים את הנרתיק ועלולים לפצוע את דפנותיו כאשר מוציאים אותם. גביעוניות אינן מייבשות את הנרתיק. הן עשויות מחומר הדוחה גידול של חיידקים והן מרחיקות את נוזלי הווסת מדפנות הנרתיק.
טמפונים עלולים להשאיר סיבים בנרתיק וכן עלולים להכיל שאריות חומרי הלבנה והדברה. גביעוניות אינן מולבנות ואינן עשויות מכותנה מרוססת. הן מיוצרות מסיליקון באיכות רפואית המשמש בין היתר גם ליצור שסתומי לב מלאכותיים ומפרקים מלאכותיים.
ניתן לאמוד באמצעות גביעונית עם שנתות את נפח נוזלי הווסת. מדידה זו חשובה לעיתים לצורך אבחון בעיות גניקולוגיות.
השוואה למוצרי היגיינה אלטרנטיביים > יתרונות > יתרון סביבתי

רובם של הטמפונים והתחבושות החד פעמיים אינם ידידותיים לסביבה. רובם מגיעים למטמנות או למתקני טיהור שפכים ובסופו של דבר לים.
השוואה למוצרי היגיינה אלטרנטיביים > חסרונות

גביעונית שממוקמת מעל צוואר הרחם תדלוף ועלולה להכאיב
גביעונית שממוקמת נכון לא תדלוף ולא תהיה מורגשת
יש להתאים את מידת הגביעונית למשתמשת בה על מנת להבטיח את נוחות השימוש וכדי למנוע דליפות. לעיתים יש לעבור למידה רחבה יותר אחרי לידה.
יכולים להידרש מספר ניסיונות, לעיתים עד שלוש ווסתות, על מנת ללמוד את טכניקת השימוש בגביעונית.
היצרניות ממליצות לשטוף את הגביעונית במים ובסבון לאחר הריקון בניגוד לתחבושות ולטמפונים חד פעמיים שמושלכים לפח. אם אין כיור בתא, היצרניות ממליצות לנגב את הגביעונית בנייר ולשטוף בצורה נאותה בריקון הבא או להצטייד בבקבוק מים קטן או לחטא את הגביעונית באמצעות מגבון לח ספוג בכוהל.
בסוף הווסת ממליצות היצרניות לחטא את הגביעונית על ידי הרתחה במים למספר דקות או על ידי השריה בחומר חיטוי.
גביעונית אינה מתאימה לנשים שלא מרגישות בנוח להכניס אצבעות לנרתיק.
בתולות יכולות להשתמש בגביעונית, אך עם זאת, השימוש בגביעונית קרוב לוודאי ימתח או יבתק את קרום הבתולים.
היצרניות ממליצות שלא להשתמש בגביעונית בעת דימום לאחר הלידה.
גביעוניות במידה גדולה
גביעוניות במידה קטנה
אין סטנדרטים אחידים למידות. גביעונית במידה "קטנה" של יצרנית אחת עשויה להיות גדולה יותר מגביעונית במידה "גדולה" של יצרנית אחרת.
הגביעוניות בתמונות מסודרות על פי קיבולתן עד החורים בסדר יורד משמאל לימין.
ראו גם

טמפון
תחבושת היגיינית
הערות שוליים

↑  What is a menstrual cup, review and use, louloucup (באנגלית)
↑  Very early American menstrual cup patent, 1867
↑  A History of the Menstrual Cup: First Cup
↑  A History of the Menstrual Cup: The Keeper
↑  טבלת נתוני גביעוניות: מידות, קיבולת, חומר ועוד
1 2  נתוני גביעוניות ממוינים לפי אורך, רוחב וקיבולת
↑  Stewart, Elizabeth B. The V Book: A Doctor's Guide to Complete Vulvovaginal Health. Bantam (2002), p. 96
1 2 3  "FLOW (finding lasting options for women): Multicentre randomized controlled trial comparing tampons with menstrual cups"(הקישור אינו פעיל, 3.12.2019)
↑  Mooncup FAQs, Why haven't I heard of it
↑  Women's experience of using the Mooncup
↑  Menses cup evaluation study
↑  Fleurcup Questions Answers
↑  Levin RJ, Wagner G (July 1986). "Absorption of menstrual discharge by tampons inserted during menstruation: quantitative assessment of blood and total fluid content". British Journal of Obstetrics and Gynaecology 93 (7): 765–72. PMID 3730348
↑  Toxic Shock Syndrome(הקישור אינו פעיל, 3.12.2019)
↑  Study of the vaginal mucous membrane following tampon utilisation; aspect on colposcopy, scanning electron microscopy and transmission electron microscopy.
↑  Vaginal ulcers associated with tampon usage
↑  מפלגת הירוקים, ישיבת ועדת הפנים ואיכות הסביבה, 24/06/2003
↑  Mooncup FAQs
↑  Miacup, how does it work
↑  Femmecup Frequently Asked Questions
פטנט ראשון של גביעונית משנת 1867
גביעונית במידה גדולה (ימין) וקטנה (שמאל). ניתן לקצר את הגבעול על פי הצורך
גביעונית עם קיבולת גבוהה פי שלושה מכושר הספיגה של טמפון מסוג "סופר" (מרכז). טמפונים יבשים מסוג "נורמל" ו"סופר" (ימין). טמפונים ספוגים (שמאל)
האצולה

| --- | --- |

 מוקד פעילות:  שדרות, ישראל
 תקופת הפעילות:  1995–1997 (כשנתיים)
 סוגה:  רוק מלודי
 חברים
 שמעון אדף ירון רגב  אייל רביבו  יוסי כהן יוסי ברמוחא
"האצולה" או "אצולת הכאב" היא להקת רוק משדרות. הלהקה הוקמה כאשר אייל רביבו ויוסי כהן צירפו אליהם את שמעון אדף, יוסי ברמוחא ואת ירון רגב. בתחילה הלהקה ניגנה רק מוזיקה אינסטרומנטלית (ללא מילים), אך עם הצטרפותו של ירון רגב כסולן, כתב אדף את המילים לאלבומם היחיד – "צורך". האלבום יצא בשנת 1996 בהוצאת פונוקול והופק על ידי ברי סחרוף. ומתוכו בלטו השירים: "גן אחר" ושיר הנושא. כשנה לאחר הוצאת האלבום, ב-1997, התפרקה הלהקה.
האלבום צורך נכתב כולו על ידי שמעון אדף. השירים באלבום עוסקים באופן בלעדי ביחסים בינו לבינה. בחוברת המצורפת לאלבום ישנו סיפור קצר, פרי עטם של אדף ורגב, לזכרו של סופר המדע הבדיוני והפנטזיה, רוג'ר זילאזני.
רשימת השירים

צורך
גן אחר
טריפ
עד הסוף
שיר פשוט
מן הסתם
אצולת הכאב
אהובתי
שושן
דמדומים
זמן ומרחק
אפריל
דייוויד שוטר

| --- | --- |
אין תמונה חופשית
 לידה:  1991 (בן 33 בערך) המבורג, הרפובליקה הפדרלית של גרמניה 
 מדינה:  גרמניה 
 פרופיל ב-IMDb
 
דייוויד שוטר, גם דייוויד שוטר-ויסקה (נולד ב-1991 בהמבורג), הוא שחקן תיאטרון קולנוע וטלוויזיה גרמני. שוטר הופיע בהפקות תיאטרון, טלוויזיה וקולנוע רבות.
ביוגרפיה

דייוויד שוטר הוא נכדו של השחקן, ובמאי התיאטרון פרידריך שוטר. הוא סיים את לימודיו למשחק בבית הספר לדרמה בהמבורג בין השנים 2009–2012.
הוא שיחק לראשונה בשנת 2008 בסדרת הטלוויזיה "Die Pfefferkörner". במהלך לימודיו שיחק בתפקיד בסדרת הטלוויזיה "Da coming Kalle". הוא הופיע בסרט הפשע "גאוות המשפחה" בשנת 2011. היה לו תפקיד משנה קטן, הוא שיחק חבר בכנופיית נוער. 2012 היה לו תפקיד משנה בסדרת הטלוויזיה הגרמנית "משמר החופים".
שוטר ערך את הופעת הבכורה שלו בקולנוע מיד לאחר שהשלים את לימודיו במשחק בסרט העלילתי משנת Spiltrieb" 2013".
בשנת 2013 הוא הופיע בכמה סדרות בטלוויזיה. בסדרת המצליחה של רשת ARD "שלך בידידות". הוא שיחק בתפקידים בכמה סדרות בשנת 2013 "Alles Klara", "Großstadtrevier" והמורה. 2014 הוא נראה שוב בתפקיד בפרק בסדרת "משמר החופים". הוא שיחק את פין יורקסון הצעיר, בעל בלוג וידידה של בתו של הדייג גרוגר (כריסטוף דירו).
בסרט הטלוויזיה של ZDF "מארי ברנד והילדה בזירה" (שודר לראשונה: ינואר 2014) הוא שיחק את גרגור קוהלר, עבריין לשעבר בעל מיגבלת דיבור שנאלץ לקחת חלק בתוכנית שיקום. בסדרה "זירת פשע: המבורג", היה לו תפקיד משנה קטן.
בסרט עלילתי Porn Punk Poetry" ,2014", אשר הוצג ברשת ארטה באפריל 2014, הוא שיחק בתפקיד הראשי. הוא כוסה באיפור בקעקועים, שיערו נצבע לבלונדיני והוא סופר לצורך התפקיד בתספורת מוהוק. הסרט הוצג בפסטיבל הקולנוע לונן. הסרט זכה בפרס מייקל באלהאוס לצילום (ג'וליה הונמן) ובפרס הסטודיו המבורג הצעיר לכישרון בשנת 2015. בשנת 2015 הוענק על לו פרס על הופעתו בסרט בפסטיבל הסרטים הקצרים בניס בקטגוריה "השחקן הטוב ביותר".
הוא שיחק בסדרת הטלוויזיה של Sat.1 "לבד בין שוטרים" (2014). הוא שיחק את המועמד לנציב אוולד פרסיקה. בסרט "אלכסנדר הגדול", סרט תיעודי של טרה X בהפקת ארטה, ZDF ו-ORF, שהוצג לראשונה בארטה באוקטובר 2014, גילם שוטר את אלכסנדר הגדול בסצנות המשחק. באוקטובר 2014 הוא שיחק בתפקיד קטן בסדרת הפשע "סוקו קלן", שם גילם את הנרקומן והפושע הקטן סטפן בלום.
בסרט העלילתי "אנחנו צעירים אנחנו חזקים." (2014), שהוקרן בבתי הקולנוע הגרמניים החל מינואר 2015 המבוסס על התפרעויות ניאו נאצים ברוסטוק-ליכטנהאגן ב־24 באוגוסט 1992 גילם שוטר את סנדרו הצעיר הנאו-נאצי, המנהיג של קבוצת צעירים שגרים במבנה טרומי שומם.
באפריל 2015 הוא שיחק בתפקיד משנה בסדרת הטלוויזיה "Last Trace Berlin". הוא שיחק את הקצין הצעיר אנטול קרוגר, שפיתח מערכת יחסים רגשית עם הרוצח הסדרתי אווה להמן (פיטר שניידר).
בסרט "Das Leben ist kein Bonuslevel", שהוקרן לראשונה בינואר 2016 בפסטיבל מקס אופולס, הוא גילם אדם שחי בבדידות ביער השחור.
באפריל 2017 שיחק שוטר בסדרת הטלוויזיה "Der Kriminalist" (העבריין). בקומדיה של ג'ייקוב לאס "So Was von da" הוא שיחק את פבלו, מנהל המועדון בסנט פאולי, לצד ניקלאס ברון. בסדרת הטלוויזיה "4 בלוקים" (2018) היה לשוטר אחד התפקידים הראשיים כ"כריש הנדל"ן "הצעיר מתיאס קיל. במותחן הטלוויזיה בן שני החלקים "Walpurgis Night - The Girls and Death" גילם שוטר את הצלם החובב אלכס צימרמן. ב־2019 שיחק עובד המפעל הקומוניסטי טומי בסדרה, "השנים הנפלאות שלנו", ששודרה בDas Erste במרץ 2020, לצידם של קטיה רימן, אנה מריה מאווה, אליסה שלוט ופרנץ הרטוויג. בעונה השלישית של הסדרה "ZDF "SCHULD המבוססת על ספרו של פרדיננד פון שיראך (2019), שיחק אסיר.
בשנת 2020 החל לשחק בתפקיד ראשי בסדרה "ברברים".
שוטר מתגורר בברלין.
פרסים

2017: פרס הטלוויזיה של גונטר סטרק על תפקידו כ פפה ב"Strawberry Bubbelgums"
הערות שוליים

↑  Folge 41: "Der Stolz der Familie". Handlung, Besetzung, Szenenfotos. Abgerufen am 18. April 2015
↑  Der Lehrer 2x05: Wieder so ein fieser Vollmer-Trick. Handlung, Besetzung, Szenenfotos. Abgerufen am 18. April 2015
↑  Porn Punk Poetry. Offizielle Internetpräsenz Kinofest Lünen. Abgerufen am 18. April 2015
↑  Ein Leben als Kriegsherr. Fernsehkritik in: Frankfurter Rundschau vom 25. Oktober 2014
↑  Deutsches Versäumnis. In: Der Tagesspiegel vom 20. Januar 2015
↑  Letzte Spur Berlin: Monster (אורכב 25.03.2020 בארכיון Wayback Machine). Handlung und Besetzung. Offizielle Internetpräsenz ZDF. Abgerufen am 25. März 2020.
↑  Hamburger Kiezkomödie feiert den Augenblick NDR.de vom 15. August 2018. Abgerufen am 18. Februar 2019.
↑  Im ZDF-Zweiteiler„Walpurgisnacht“ geht Silke Bodenbender auf Mördersuche. TV-Kritik. In: Südkurier vom 17. Februar 2019. Abgerufen am 18. Februar 2019.
↑  Mehrteiler „Unsere wunderbaren Jahre“. TV-Kritik bei tittelbach.tv. Abgerufen am 13. März 2020
↑  SCHULD nach Ferdinand von Schirach: Der kleine Mann (אורכב 03.12.2019 בארכיון Wayback Machine). Handlung und Besetzung. Abgerufen am 9. September 2019.
| --- | --- |
בקרת זהויות :  GND: 107004671X  NKC: pna2017952327  VIAF: 315578495   WorldCat (עם VIAF): 315578495
דוד כ"ץ (היסטוריון)

| --- | --- |
אין תמונה חופשית
 לידה:  1953 (בן 71 בערך) ארצות הברית ניו יורק סיטי, ניו יורק, ארצות הברית
 מדינה:  ישראל 
 השכלה:  ניו קולג' 
 מעסיק:  אוניברסיטת תל אביב 
 פרסים והוקרה:  עמית החברה ההיסטורית המלכותית 
 אתר רשמי
 
דוד ס' כ"ץ (נולד בשנת 1953) הוא פרופסור אמריטוס במחלקה להיסטוריה כללית באוניברסיטת תל אביב, שם הוא לימד משנת 1978 עד לפרישתו בשנת 2019. החל משנת 2019 הוא מכהן כפרופסור אורח במחלקה להיסטוריה באוניברסיטת ברנדייס.